Ծանոթությունը Ռուսաստանի բնական գիտությունների ակադեմիայի (РАЕН) ակադեմիկոս, տնտեսագիտության դոկտոր, Մոսկվայի կադրերի վերապատրաստման Կենտրոնական ինստիտուտի ռեկտոր, հասարակական-քաղաքական գործիչ Աբգար Հայրապետյանի հետ ի ընթացս ստացվեց, երբ մի քանի օրով Հայաստանում էի: Այդ համեստ մարդու հետ մեր զրույցը հիմնականում ծավալվեց համայնքային ու հայապահպանության հարցերի շուրջ: Բաժանվեցինք ծրագրեր վերակոչելու երկուստեք ակնկալիքով` կրկին հանդիպելու հստակ պայմանով: Հաջորդ օրը տեղեկացա, որ սրտի տագնապ է ունեցել և Ինձ ծանոթ ընթացակարգով հիվանդանոցում ստենտավորել են սիրտը: Շտապում եմ նրա մոտ, գոտեպնդելու, զորակցությունս հայտնելու: Սակայն ինքն է Ինձ ոգևորում` պատմելով իր նոր մտահաղացումների ու կյանքի կոչող ծրագրերի մասին: